laion/Wikipedia-Exotic huggingface dataset:
ফারহান সাঈদ

ফারহান সাঈদ (জন্ম ১৪ সেপ্টেম্বর ১৯৮৪) হলেন একজন পাকিস্তানি গায়ক, অভিনেতা ও পরিচালক। ফারহান সাঈদ ছিলেন জল ব্যান্ডের সদস্য। তিনি লাহোরের একটি রেস্টুরেন্টের মালিক। তিনি পাঞ্জাবি ও উর্দু গান করেছেন। তিনি টেলিভিশন সিরিয়ালেও অভিনয় করেছেন। তিনি হাম টিভির উদারী (২০১৬) সিরিয়ালে অভিনয় করেছেন। ২০১৮ সালে শুনো চান্দা সিরিয়ালে মুখ্য চরিত্রে অভিনয় করেছেন। ১৯৮৪ সালের ১৪ সেপ্টেম্বর ফারহান সাঈদ কাশ্মীরি পরিবারে জন্মগ্রহণ করেন। তাঁর মা এবং বাবা পেশায় ডাক্তার। ছোটবেলা থেকেই সংগীতপ্রেমী ছিলেন সাঈদ, তিনি পপ ও লোকগীতি শুনতে পছন্দ করতেন। ২০১১ সালে জল ব্যান্ডে কাজ করা ছেড়ে দেন। ব্যান্ড ছেড়ে দিয়ে তিনি বলিউডএ সংগীতশিল্পী হয়ে ওঠেন। তাঁর ব্যান্ড এশিয়া মহাদেশে জনপ্রিয় হয়ে উঠেছিল। ফারহান সাঈদ লাহোরে ক্যাফে রক রেস্টুরেন্ট চালু করেন। এই রেস্টুরেন্টটি হার্ড রক ক্যাফেকে অনুসরন করে গড়ে ওঠে। ২০০৩ সালে জল নামের ব্যান্ডে তিনি যোগদান করেন। এটি ছিল তার কারিয়ারের প্রারম্ভিক দিক। এই ব্যান্ডে তিনি আতিফ আসলামএর পরিবর্তে মূল ভোকালিস্ট হন। তিনি ২০১১ সালে জল ব্যান্ড ছেড়ে দেন। ২০১৪ সালের বিক্রম ভট্টের ক্রিয়েচার থ্রিডি ছবিতে তিনি বলিউডে অভিষেক করেন। তিনি নাম-এ-ওয়াফা গানটি গান ভারতীয় গায়িকা তুলসী কুমারের সাথে গেয়েছেন। দে ইজাজাত তু সিরিয়ালে তিনি ২০১৪ সালে অভিনেতা হিসেবে অভিষেক করেন। এরপর তিনি মেরা আজনবী সিরিয়ালে তিনি মুখ্য চরিত্রে অভিনয় করেন। উদারী সিরিয়ালে আইনজীবীর ভূমিকায় অভিনয় করেন তিনি। সিরিয়াল ছাড়াও তিনি নাটকে কাজ করেছেন। ২০১৬ সালে তিনি তেরে চাহ মেইন ও শিলা সিরিয়ালে অভিনয় করেছেন। ২০১৮ সালে তিনি পাকিস্থানের জনপ্রিয় টেলিভিশন সিরিয়াল শুনো চান্দাতে মূল চরিত্রে অভিনয় করেন। সেরিয়ালটি অত্যন্ত জনপ্রিয় হয়ে যাওয়ায় এর দ্বিতীয় সিজন প্রথম সিজন শেষ হওয়ার সাথে সাথেই ঘোষিত হয়ে যায়। ২০১৯ সালের প্রথমদিকে তাঁর প্রথম সিনেমার কথা ঘোষিত হয়। এছাড়া তিনি পরিচালক হিসেবে কয়েকটি মিউজিক ভিডিও পরিচালনা করেছেন। ফারহান সাঈদ একাধিক আওয়ার্ড পেয়েছেন। এগুলি হল- লাক্স স্টাইল আওয়ার্ড (২০১৫) (সেরা গান), হাম আওয়ার্ড (২০১৫) (সেরা সিঙ্গেল)। ২০১৭ সালে হাম সেরা অনস্ক্রিন জুটির জন্য আওয়ার্ড পেয়েছেন (উদারী সিরিয়াল)। ২০১৯ সালে সপ্তম হাম আওয়ার্ড-এ ২টি আওয়ার্ড পান ফারহান সাঈদ। একটি হল সেরা অভিনয় এবং অপরটি হল সেরা অনস্ক্রিন জুটি। https://www.pressreader.com/india/ht-city/20180811/282011853190322 "সংরক্ষণাগারভুক্ত অনুলিপি"। ৩ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১৯।  https://tribune.com.pk/story/245392/farhan-leaves-jal/ "সংরক্ষণাগারভুক্ত অনুলিপি"। ২৯ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১৯।  https://images.dawn.com/news/1175455
অগ্নি পিঁপড়া

সোলেনোপসিস বর্গের বিভিন্ন প্রজাতির পিঁপড়ার সাধারণ নাম হলো অগ্নি পিঁপড়া। ইংরেজিতে একে বলা হয় Fire Ant বা ফায়ার পিঁপড়া। বিশ্বজুড়ে ২০০টি বিভিন্ন প্রজাতির সমন্বয়ে এরা সোলেনোপসিস বর্গের একটি সংখ্যালঘু প্রজাতি। সোলেনোপসিস হলো বিষাক্ত বা পীড়াদায়ক পিঁপড়া বর্গ যা এদের সাধারণ নাম শুনেই বুঝা যায়। যেমন- আদা পিঁপড়া (ginger ants) ও ক্রান্তীয় অগ্নি পিঁপড়া (tropical fire ants)। উজ্জ্বল বাদামি রংয়ের জন্য এদের কতক প্রজাতিকে লাল পিঁপড়া বলা হয় যদিও একই নামে আরো প্রজাতি রয়েছে যেগুলো এনামেই পরিচিত তবে বিভিন্ন কারণে। উদাহরণস্বরূপ Myrmica rubra ও Pogonomyrmex barbatus পিঁপড়ার কথা বলা যায়। সোলেনোপসিস বর্গে মোট ২০০ টি প্রজাতি অন্তর্ভুক্ত রয়েছে। উল্লেখ্য যে সোলেনোপসিস বর্গের প্রায় অধিকাংশ প্রজাতির সাধারণ নাম অগ্নি পিঁপড়া হলেও সমস্ত প্রজাতি অগ্নি পিঁপড়া হিসাবে পরিচিত নয়। যেমন, চোরা পিঁপড়া সোলেনোপসিস বর্গের হলেও ক্ষুদ্রাকায় ধীরপদী ও হুল ফোটাতে অক্ষম হওয়ায় এরা অগ্নি পিঁপড়া নয়। 'সত্য অগ্নি পিঁপড়া' হলো হলো ২০ টি সোলেনোপসিস প্রজাতির বড়ো আকৃতিবিশিষ্ট পিপড়াদের একটি বৃহৎ দল। এরা রেগে গেলে দলবেঁধে শত্রুর উপর ভয়ংকরভাবে আক্রমণ শুরু করে তাদের শক্তিশালী হুল দিয়ে। উল্লেখযোগ্য কয়েকটি সোলেনোপসিস প্রজাতি। Solenopsis invicta (Buren, 1972) Solenopsis richteri (Forel, 1909) Solenopsis saevissima (Smith, 1855) Solenopsis silvestrii (Emery, 1906) Solenopsis solenopsidis (Kusnezov, 1953) Solenopsis xyloni (McCook, 1879) Solenopsis geminata (Fabricius, 1804) টেমপ্লেট:AntCat Reins, Dusty। "Species: Pogonomyrmex barbatus - Red Harvester Ant"। Wildcat Bluff Nature Center। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৪।  Pitts, James P.; Camacho, Gabriela P.; Gotzek, Dietrich; Mchugh, Joseph V.; Ross, Kenneth G. (এপ্রিল ২০১৮)। "Revision of the Fire Ants of the Solenopsis saevissima Species-Group (Hymenoptera: Formicidae)"। Proceedings of the Entomological Society of Washington। 120 (2): 308–411। আইএসএসএন 0013-8797। ডিওআই:10.4289/0013-8797.120.2.308।
গড় পঞ্চকোট

গড় পঞ্চকোট ভারতের পশ্চিমবঙ্গের পুরুলিয়া জেলায় পঞ্চকোট পাহাড়ের কোলে অবস্থিত একটি প্রত্নস্থল। এই স্থানটি ঐ অঞ্চল শাসনকারী শিখর রাজবংশের রাজধানী ছিল। গড় পঞ্চকোট প্রায় পাঁচ মাইল বিস্তৃত একটি দুর্গ ছিল। এই গড়ের চারিপাশের প্রতিরক্ষা ব্যবস্থা বারো বর্গমাইল এলাকা জুড়ে বিস্তৃত ছিল এবং এটি পরিখা দিয়ে ঘেরা ছিল। মূল দুর্গ পাথরের দেওয়াল দিয়ে ঘেরা ছিল। গড় পঞ্চকোটের অধিকাংশ স্থাপত্য বর্তমানে ধ্বংসপ্রাপ্ত বা অবলুপ্তির পথে। এই স্থানে বেশ কয়েকটি মন্দির রয়েছে, যেগুলি উপযুক্ত সংরক্ষণের অভাবে ধ্বংসস্তূপে পরিণত হয়েছে। ১৮৭২ খ্রিষ্টাব্দে জে ডি বেগলার গড় পঞ্চকোট ভ্রমণ করে আঁখ দুয়ার, বাজার মহল দুয়ার, খড়িবাড়ি দুয়ার এবং দুয়ার বাঁধ নামক চারটি তোরণের বর্ণনা করেন। তিনি দুয়ার বাঁধ ও খড়িবাড়ি দুয়ারের গায়ে উৎকীর্ণ লিপিতে মল্লরাজ বীর হাম্বিরের নামের উপস্থিতি লক্ষ্য করেন, যা থেকে প্রমাণ পাওয়া যায় যে পঞ্চকোট রাজ্য মল্লভূমের অধীনস্থ হয়েছিল। গড় পঞ্চকোটের সর্বাপেক্ষা উল্লেখযোগ্য মন্দির হল একটি পঞ্চরত্ন টেরাকোটা নির্মিত দক্ষিণ ও পূর্বদুয়ারী রাস মন্দির। মন্দিরের গায়ে ফুল ও আলপনার নকশা ছাড়াও খোল, করতাল বাদনরত ও নৃত্যরত মানব-মানবীর মূর্তি পরিলক্ষিত হয়। ষাট ফুট উচ্চ কেন্দ্রীয় চূড়া বিশিষ্ট ভগ্নপ্রায় এই মন্দিরে কোন বিগ্রহ নেই। উত্তরপশ্চিম দিকে অপর একটি পঞ্চরত্ন টেরাকোটা মন্দিরের ধ্বংসাবশেষ রয়েছে, বর্তমানে যার চারটি চূড়া নিশ্চিহ্ন হয়ে গেছে ও মধ্যের ৪০ ফুট উচ্চ চূড়াটি অবশিষ্ট রয়েছে। গড়ের পশ্চিমদিকে প্রস্তর নির্মিত কঙ্কালী মাতার ভগ্নপ্রায় মন্দিরের অস্তিত্ব বর্তমান। মন্দিরের সামনের অংশ অক্ষত হলেও পেছনের অংশ সম্পূর্ণ ধ্বংসপ্রাপ্ত। কঙ্কালী মাতা পঞ্চকোট রাজ্যের কুলদেবী হলেও বর্তমানে এই মন্দিরে কোন বিগ্রহ নেই। মন্দিরের প্রবেশপথের ওপরে কোন লিপি বা মূর্তি খোদিত ছিল, যা বর্তমানে বিনষ্ট হয়েছে। গড়ের বাম দিকে প্রস্তর নির্মিত কল্যাণীশ্বরী দেবী মন্দিরের ধ্বংসাবশেষ বর্তমান। এছাড়াও দুইটি প্রায় ধ্বংসপ্রাপ্ত জোড়বাংলা মন্দির এই স্থানে অবস্থিত। এছাড়া পঞ্চকোট পাহাড়ের পাদদেশে রাজপ্রাসাদের ধ্বংসাবশেষ ও কর্মচারীদের বাসস্থান অবস্থিত। গড় পঞ্চকোট যাবার পথনির্দেশ পঞ্চরত্ন রাস মন্দিরের সম্মুখভাগ ধ্বংসপ্রাপ্ত পঞ্চরত্ন মন্দির জোড় বাংলা কঙ্কালী মাতার মন্দির The fort is very large, the outermost ramparts having a total length of more than five miles, while the traditional outer most defence viz, ridge lines round the fort enclose a space of 12 square miles, exclusive the hill itself. উইকিভ্রমণে গড় পঞ্চকোট সম্পর্কিত ভ্রমণ নির্দেশিকা রয়েছে। উইকিমিডিয়া কমন্সে গড় পঞ্চকোট সংক্রান্ত মিডিয়া রয়েছে। সুভাষ রায়, পুরুলিয়া জেলার পুরাকীর্তি, পুরুলিয়ার কয়েকটি প্রত্নস্থল, অনৃজু প্রকাশনী, চেলিয়ামা, পুরুলিয়া, ৭২৩১৪৬, প্রথম প্রকাশ, আশ্বিন ১৪১৯ J. D. Beglar, Report of a tour through the Bengal Provinces in 1872-1873.
বাদকুল্লা রেলওয়ে স্টেশন

বাদকুল্লা রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের রানাঘাট কৃষ্ণনগর রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের নদীয়া জেলার রাণাঘাট মহকুমার হাঁসখালী সমষ্টি উন্নয়ন ব্লকের অন্তর্গত সেন্সাস টাউন অবস্থিত। এই স্টেশন থেকে পরবর্তী স্টেশন হল - জালাল খালি হল্ট রেলওয়ে স্টেশন এবং পূর্ববর্তী স্টেশন হল তাহেরপুর রেলওয়ে স্টেশন। ১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল। ১৯০৫ সালে রানাঘাট-লালগোলা শাখা লাইন (বর্তমানে কখনও মেইন লাইন নামে পরিচিত) চালু করা হয়েছিল। তাহেরপুর রেলওয়ে স্টেশনটি নদীয়া জেলার ও উত্তর চব্বিশ পরগণা জেলার মধ্যে বিস্তৃত শিয়ালদহ কৃষ্ণনগর সিটি জংশন রেলপথের মধ্যে অবস্থিত। রানাঘাট - কৃষ্ণনগর সিটি জংশন - লালগোলা বিভাগে দুটি লাইন রয়েছে। কৃষ্ণনগর সিটি জন থেকে তৃতীয় লাইনের জন্য সমীক্ষা শেষ হয়েছে এবং নৈহাটি থেকে রানাঘাটের মধ্যে কাজ শুরু হয়েছে। স্টেশনটির পরিকাঠাম ভূমিগত। এই স্টেশনে ৩টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। বাদকুল্লা রেলওয়ে স্টেশনে ৩টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই। বাদকুল্লা রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্র পরীক্ষা করার ব্যবস্থা নেই। বাদকুল্লা রেলওয়ে স্টেশনের রেলপথে বৈদ্যুতিক ট্রেন চলাচল করে। এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং রানাঘাট, কৃষ্ণনগর, বেরহামপুর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে। বাদকুল্লা রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ীভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে। "Badkulla"। www.badkulla.com। ২০১৮-০৫-২৩ তারিখে মূল থেকে আর্কাইভ করা। সংগ্রহের তারিখ ২০১৮-০৫-২২।  "The Chronology of Railway development in Eastern Indian"। railindia। ২০১২-০৮-০২ তারিখে মূল থেকে আর্কাইভ করা। সংগ্রহের তারিখ ২০১২-০২-১০।  J.H.E.Garrett। "Nadia, Bengal District Gazetteers (1910)"। IRFCA। সংগ্রহের তারিখ ২০১২-০২-১০।  L.S.S.O’Malley। "Murshidabad District (1914)"। IRFCA। সংগ্রহের তারিখ ২০১২-০২-১০।  উইকিভ্রমণে Rail travel in India সম্পর্কিত ভ্রমণ নির্দেশিকা রয়েছে। বাদকুল্লা রেলওয়ে স্টেশন মানচিত্র গুগল। "বাদকুল্লা রেলওয়ে স্টেশন" (মানচিত্র)। গুগল ম্যাপস। গুগল। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মির্জাপুর জেলা

মির্জাপুর জেলা হল উত্তর ভারতের উত্তরপ্রদেশ রাজ্যের ৭৫টি জেলার মধ্যে একটি জেলা। জেলাটির উত্তর সীমায় ভাদোহি এবং বারাণসী জেলা, পূর্বে চান্দৌলি জেলা, দক্ষিণে সোনভদ্র জেলা এবং উত্তর-পশ্চিমে এলাহাবাদ জেলা। জেলাটি ৪৫২১ কিমি২ অঞ্চল নিয়ে বিস্তৃত। জেলা সদর হল মির্জাপুর শহর। মির্জাপুর জেলা মির্জাপুর বিভাগের একটি অংশ। এই জেলাটি বিন্ধ্যাচলের বিন্ধ্যাবাসিনী মন্দিরের জন্য বিখ্যাত এবং এখানে জলপ্রপাত ও বাঁধের মতো কয়েকটি পর্যটন কেন্দ্র আছে। এখানে বেশ কয়েকটি ঘাট আছে, যেখানে ঐতিহাসিক ভাস্কর্যগুলি এখনও রয়েছে। গঙ্গা উৎসব চলার সময় এই ঘাটগুলি আলো এবং প্রদীপ দিয়ে সাজানো হয়। এটি রেড করিডোরের (নকশাল অধ্যুষিত অঞ্চল) একটি অংশ। ১৯৮৯ সালে সোনভদ্র জেলা মির্জাপুর থেকে বিচ্ছিন্ন হওয়ার আগে অবধি এটি একসময় উত্তরপ্রদেশের বৃহত্তম জেলা ছিল। জেলাটি চারটি তহশিল নিয়ে গঠিত। এগুলি হল মির্জাপুর (সদর), লালগঞ্জ, মারিহান এবং চুনার। এই চারটি তহশিল আরও বারোটি ব্লকে বিভক্ত। ২০০৬ সালে পঞ্চায়েতি রাজ মন্ত্রক মির্জাপুরকে দেশের ২৫০টি সবচেয়ে পিছিয়ে পড়া জেলার মধ্যে একটি ঘোষণা করেছিল (মোট ৬৪০টি জেলা)। এটি উত্তর প্রদেশের ৩৪টি জেলার মধ্যে একটি জেলা, যেটি পশ্চাৎপদ অঞ্চল অনুদান তহবিল প্রোগ্রাম (বিআরজিএফ) থেকে অনুদান পেয়েছে। একসময় পর্যটন, এখানকার অর্থনীতিতে অবদান রাখত তবে সরকারী কর্মকর্তা এবং স্থানীয় লোকজনের যত্নের অভাবের কারণে সিরশে বাঁধ ও জলপ্রপাত, দাদরি (পিপারি) বাঁধ, বিন্ধম জলপ্রপাত, লোয়ার খাজুরি, আপার খাজুরি, লখনিয়া জলপ্রপাত, সিদ্ধনাথ জলপ্রপাত, কোটওয়ান-পাতেহার বন, চুনার দুর্গ এবং দাদরি-হালিয়া বনের মতো জায়গাগুলির তুলনামূলক অতুলনীয় সৌন্দর্য হয়ে উঠেছে 'অতীতের গল্প'। এক সময় ছিল, যখন বর্ষাকালের প্রতি রবিবার সিরশে জলপ্রপাত এবং বিন্ধম জলপ্রপাতের পার্শ্ববর্তী এলাকাগুলিতে পর্যটকদের আগমনে মেলার মতো পরিবেশ সৃষ্টি হত। পর্যটকেরা যে শুধুমাত্র উত্তরপ্রদেশের সমস্ত অংশ থেকে আসত তাই নয়, আশেপাশের অন্যান্য রাজ্য থেকেও আসত। মির্জাপুর থেকে সোনভদ্রের বিচ্ছিন্ন হওয়া এখানকার অর্থনৈতিক অবস্থাকে অনেকাংশে প্রভাবিত করেছে। এছাড়াও কারখানাগুলি বন্ধ হওয়ার ফলে এবং কার্পেট শিল্পে মন্দা আসার পরে মির্জাপুর প্রায় অর্থনৈতিকভাবে প্রতিবন্ধী হয়ে পড়েছে। ২০১১ সালের আদমশুমারি অনুসারে মির্জাপুর জেলার জনসংখ্যা ২,৪৯৪,৫৩৩। কুয়েত দেশের অথবা মার্কিন যুক্তরাষ্ট্রের নেভাডার জনসংখ্যার প্রায় সমান। এই জনসংখ্যা এটিকে ভারতে ১৭৪তম স্থান দিয়েছে (মোট ৬৪০ জেলার মধ্যে)। এই জেলার জনসংখ্যার ঘনত্ব ৫৬১ জন প্রতি বর্গকিলোমিটার (১,৪৫০ জন/বর্গমাইল)। এর জনসংখ্যা বৃদ্ধির হার ২০০১- ২০১১ এর দশকে ১৭.৮৯% ছিল। মির্জাপুরে ১০০০ জন পুরুষ প্রতি ৯০০ জন মহিলা (লিঙ্গ অনুপাত) রয়েছে, এবং সাক্ষরতার হার ৭০.৩৮%। এখানে মহিলাদের সাক্ষরতার হার ৫৪%। "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  Ministry of Panchayati Raj (৮ সেপ্টেম্বর ২০০৯)। "A Note on the Backward Regions Grant Fund Programme" (পিডিএফ)। National Institute of Rural Development। ৫ এপ্রিল ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ সেপ্টেম্বর ২০১১।  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Kuwait 2,595,62  "2010 Resident Population Data"। U. S. Census Bureau। ২০১০-১২-২৫ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Nevada 2,700,551  উইকিমিডিয়া কমন্সে মির্জাপুর জেলা সংক্রান্ত মিডিয়া রয়েছে। দাপ্তরিক ওয়েবসাইট
হেনরি দ্বীপ

হেনরী আইল্যান্ড ভারতের পশ্চিমবঙ্গের দক্ষিণ ২৪ পরগনা জেলার অন্তর্গত একটি দ্বীপ ও পর্যটনকেন্দ্র। এখানে মৎস্য চাষের নানা প্রকল্প আছে। শীতের সময় এখানে নানা প্রজাতির পরিযায়ী পাখি আসে। দ্বীপটি বকখালির নিকটে বঙ্গপসাগরের উপকূলে ও সুন্দরবন জাতীয় উদ্যানের দক্ষিণে অবস্থিত। দ্বীপের চারিপাশ সমুদ্র সৈকত নানা মৎস্য চাষ প্রকল্প ম্যানগ্রোভ অরণ্য শীতকালে পরিযায়ী পাখির ঝাঁক হেনরী আইল্যান্ড টাওয়ার ভিউ হেনরী আইল্যান্ড সমুদ্র সৈকত
জালাল খালি হল্ট রেলওয়ে স্টেশন

জালাল খালি হল্ট রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের রানাঘাট কৃষ্ণনগর রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের নদীয়া জেলায় অবস্থিত। জালাল খালি হল্ট রেলওয়ে স্টেশন নদীয়া জেলায়অবস্থিত। এই স্টেশন থেকে পরবর্তী স্টেশন হল - কৃষ্ণনগর সিটি জংশন রেলওয়ে স্টেশন এবং পূর্ববর্তী স্টেশন হল বাদকুল্লা রেলওয়ে স্টেশন। ১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল। ১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল। জালাল খালি হল্ট রেলওয়ে স্টেশনটি নদীয়া জেলার ও উত্তর চব্বিশ পরগণা জেলার মধ্যে বিস্তৃত শিয়ালদহ কৃষ্ণনগর সিটি জংশন রেলপথের মধ্যে অবস্থিত। রানাঘাট - কৃষ্ণনগর সিটি জংশন - লালগোলা বিভাগে দুটি লাইন রয়েছে। কৃষ্ণনগর সিটি জন থেকে তৃতীয় লাইনের জন্য সমীক্ষা শেষ হয়েছে এবং নৈহাটি থেকে রানাঘাটের মধ্যে কাজ শুরু হয়েছে। স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। জালাল খালি হল্ট রেলওয়ে স্টেশন ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই। জালাল খালি হল্ট রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই। জালাল খালি হল্ট রেলওয়ে স্টেশন এর রেলপথে বৈদ্যুতীক ট্রেন চলাচল করে। এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং রানাঘাট, কৃষ্ণনগর, বেরহামপুর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে। জালাল খালি হল্ট রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে। "Jalal Khali Halt railway station"। India Rail Info।  "The Chronology of Railway development in Eastern Indian"। railindia। ২০১২-০৮-০২ তারিখে মূল থেকে আর্কাইভ করা। সংগ্রহের তারিখ ২০১২-০২-১০।  J.H.E.Garrett। "Nadia, Bengal District Gazetteers (1910)"। IRFCA। সংগ্রহের তারিখ ২০১২-০২-১০।  L.S.S.O’Malley। "Murshidabad District (1914)"। IRFCA। সংগ্রহের তারিখ ২০১২-০২-১০।
ডাঁশ

ডাঁশ (Botfly, Bot fly, Bott fly , bot-fly), ডাঁশপোকা বা ডাঁশমাছি হলো Diptera বর্গের Nematocera উপবর্গভুক্ত এক ধরনের হালকা গড়নের, দুটি ডানাবিশিষ্ট মাছি প্রজাতি। মাউস বটফ্লাই বা মুষিক ডাঁশ (Cuterebra fontinella) পুরো উত্তর আমেরিকা জুড়ে ছোট স্তন্যপায়ী প্রাণীদের প্যারাসাইটিস করে। বটফ্লাই বা ডাঁশ পোকার লার্ভা মূলত স্তন্যপায়ী প্রাণীদের দেহে একটি অন্তর্নিহিত পরজীবী হিসেবে বসবাস করে। ওস্ট্রাইডা গোত্রের এই পোকা স্তন্যপায়ী প্রাণীদের দেহে একসাথে সর্বোচ্চ ৩০টি ডিম পাড়ে যা থেকে লার্ভা সৃষ্টি হয় এবং চামড়ার নিচে বসবাস শুরু করে। তবে কয়েক প্রজাতির ডাঁশের লার্ভা অন্ত্রের মধ্যেও বড় হয়। ঘোড়া বা গরুর মতো প্রাণীর ক্ষেত্রে ব্যাপারটা আরো একটু জটিল হয় যখন ডাঁশ গিয়ে এদের নাকের ভেতরে ডিম পেরে আসে। আরো ভয়ানক ব্যাপার হচ্ছে ৩০ দিন পরই ত্বকের ভেতরে লার্ভার নড়াচড়া অনুভব করতে পারে ধারক প্রাণীটি! ৬০ দিনের মধ্যেই লার্ভার প্রয়োজনীয় বেড়ে ওঠার পর্ব শেষ হয় এবং বিভিন্ন উপায়ে পোষক দেহ ত্যাগ করে। এদের কামড়ে নানাবিধ ত্বকীয় রোগ হয়। Inc. Merriam-Webster (২০১১)। Webster's American English dictionary। Springfield, MA: Federal Street Press। আইএসবিএন 978-1-59695-114-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mullen, Gary; Durden, Lance, সম্পাদকগণ (২০০৯)। Medical and veterinary entomology। Amsterdam, NL: Academic। আইএসবিএন 978-0-12-372500-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Journal of the Department of Agriculture of Western Australia, Volume 9, Pub: Western Australia. Dept. of Agriculture, 1904, p 17 Brown, Lesley (১৯৯৩)। The New shorter Oxford English dictionary on historical principles। Oxford [Eng.]: Clarendon। আইএসবিএন 0-19-861271-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Jennison CA, Rodas LR, Barrett GW (২০০৬)। "Cuterebra fontinella parasitism on Peromyscus leucopus and Ochrotomys nuttalli."। Southeastern Naturalist। 5 (1): 157–168। ডিওআই:10.1656/1528-7092(2006)5[157:CFPOPL]2.0.CO;2। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
তাহেরপুর রেলওয়ে স্টেশন

তাহেরপুর রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের রানাঘাট কৃষ্ণনগর রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের নদীয়া জেলায় অবস্থিত। তাহেরপুর রেলওয়ে স্টেশন নদীয়া জেলায়অবস্থিত। এই স্টেশন থেকে পরবর্তী স্টেশন হল - বাদকুল্লা রেলওয়ে স্টেশন এবং পূর্ববর্তী স্টেশন হল বীর নগর। ১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল। ১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল। তাহেরপুর রেলওয়ে স্টেশনটি নদীয়া জেলার ও উত্তর চব্বিশ পরগণা জেলার মধ্যে বিস্তৃত শিয়ালদহ কৃষ্ণনগর সিটি জংশন রেলপথের মধ্যে অবস্থিত। রানাঘাট - কৃষ্ণনগর সিটি জংশন - লালগোলা বিভাগে দুটি লাইন রয়েছে। কৃষ্ণনগর সিটি জন থেকে তৃতীয় লাইনের জন্য সমীক্ষা শেষ হয়েছে এবং নৈহাটি থেকে রানাঘাটের মধ্যে কাজ শুরু হয়েছে। স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। বাদকুল্লা রেলওয়ে স্টেশনে ৩ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই। তাহেরপুর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই। তাহেরপুর রেলওয়ে স্টেশনের রেলপথে বৈদ্যুতীক ট্রেন চলাচল করে। এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং রানাঘাট, কৃষ্ণনগর, বেরহামপুর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে। তাহেরপুর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে। "Taherpur railway station"। India Rail Info।  "The Chronology of Railway development in Eastern Indian"। railindia। ২০১২-০৮-০২ তারিখে মূল থেকে আর্কাইভ করা। সংগ্রহের তারিখ ২০১২-০২-১০।  J.H.E.Garrett। "Nadia, Bengal District Gazetteers (1910)"। IRFCA। সংগ্রহের তারিখ ২০১২-০২-১০।  L.S.S.O’Malley। "Murshidabad District (1914)"। IRFCA। সংগ্রহের তারিখ ২০১২-০২-১০।
চুমুয়াল

মানুষের গাল, মুখ বা ঠোঁটে কামড় দেয় বলে একে চুমুয়াল বলা হয়। ইংরেজিতেও এটিকে বলা হয় Kissing Bug বা চুমো পতঙ্গ। একটি পূর্ণবয়স্ক কিসিং বাগের কামড় শরীরে ক্রিয়া করে মাত্র এক মিনিটের মধ্যেই। অন্যদিকে তাৎক্ষণিক লক্ষণ হিসেবে শরীরে আসতে পারে ছোট-বড় ফুসকুড়ি। এদের কামড়ের সাথে শরীরে প্রবেশ করে ‘ট্রাইপানোসোমা ক্রুজি’ নামক একপ্রকার জীবাণু। কেবল সরাসরি কামড় নয়, পোষা প্রাণীর মাধ্যমেও এই জীবাণু আপনার দেহে প্রবেশে সক্ষম। কেননা কুকুর, বিড়ালও বাদ যায় না চুমুয়ালের চুমু কিংবা কিসিং বাগের ‘কিস’ থেকে। এর কামড়ে সৃষ্ট রোগের নাম ‘সাঙ্গাস’। প্রতি বছর সাঙ্গাসে আক্রান্ত হয়ে বিশ্বজুড়ে মারা যাচ্ছে ১২ হাজার মানুষ।